Diari Oficial de la Generalitat Valenciana


Sumari del DOGV 4250, del 16-05-2002 (2002/4885)

Notificació a la senyora Francisca León Parra.
----------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4885


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Francisca León Parra. [2002/S4885]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de resolució de caducitat a la senyora María Francisca León Parra, atés que no s'ha pogut realitzar en el seu domicili.
  
Vist l'expedient iniciat a instància de la senyora María Francisca León Parra i el senyor Desiderio Montalbán Mulas les altres dades dels quals s'especifiquen, i en el qual consten els següents:
  
Antecedents de fet
  
Primer. Que, amb data 26 de novembre de 1999, li va ser notificat requeriment per a l'esmena de les objeccions que en aquest se li indicaven.
  
Segon. Que, davant de l'incompliment del requeriment, va ser advertit de caducitat, per mitjà escrit notificat el 29 de maig de 2001, sense que conste que haja sigut complit en el termini de tres mesos, atés que no han sigut esmenades les següents objeccions:
  
\* En el contracte de compravenda no consta el pis i la porta de l'habitatge objecte de les ajudes, per la qual cosa s'haurà de resoldre aquesta falta aportant l'annex al contracte per quadruplicat firmat per comprador i venedor en el qual ens faça constar aquesta falta.
  
\* Atés que hi ha rendiments de capital immobiliari en la declaració de l'impost sobre la renda de les persones físiques, de l'exercici fiscal 1998, haurà d'acreditar a quin bé o béns immobles corresponen, amb aquesta finalitat s'haurà de presentar el rebut de l'impost de béns immobles (IBI) de l'any 1998 i les escriptures de propietat. En el cas que l'immoble o immobles hagueren sigut transmesos, s'haurà d'acreditar, per mitjà de l'escriptura de venda o contracte privat, acompanyada de la nota de la presentació davant de la Conselleria d'Economia, Hisenda i Administració Pública, a fi de la liquidació de l'impost de transmissions patrimonials i actes jurídics documentats.
  
Fonaments de dret
  
Primer. l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú determina la caducitat del procediment iniciat a sol·licitud de l'interessat i, per tant, l'arxivament de l'expedient, en aquells supòsits, com en el present, en els quals la falta de documentació o d'esmena d'objeccions impedeix dictar resolució expressa de l'expedient.
  
Vist el citat article 92 i els altres que concorden de l'esmentada Llei 30/1992, resolc:
  
Declarar la caducitat del procediment iniciat a sol·licitud de l'interessat, amb l'arxivament de totes les actuacions realitzades en aquest.
  
Contra la present resolució, que no posa fi a la via administrativa, es podrà interposar un recurs d'alçada davant del director general d'Arquitectura i Habitatge, en el termini d'un mes, comptador des del dia següent de la notificació de la present, de conformitat amb el que estableix l'article 114 de la citada Llei 30/1992.